***TÁPIÓGYÖRGYE KÖZSÉG POLGÁRMESETRÉTŐL***

***E l ő t e r j e s z t é s***

***Tápiógyörgye Községi Önkormányzat***

***Képviselő-testületének***

*2015. május 26-án tartandó* ***nyílt*** *ülésére*

***4. Napirendi pont:***

***Tárgy:*** *Előterjesztés* a helyi környezet védelméről, a közterületek és ingatlanok rendjéről, a település tisztaságáról szóló 13/2009.(VI.22.) képviselő-testületi rendelet módosításáról

*Előterjesztő: Varró István polgármester*

*Készítette: Turóczi István Zoltánné jegyző,*

*Mellékletek száma: 1 db*

*Tárgyalta:*

*Az előterjesztés elfogadásához* ***minősített*** *többségű,* ***egy szavazás*** *szükséges:*

Tisztelt Képviselő-testület!

A Polgármesteri Hivatal napi munkája során a központi és a helyi jogszabályokat alkalmazza. A helyi jogszabályoknak – az önkormányzat képviselő-testülete által elfogadott rendeleteknek – összhangban kell lenni a központi jogszabályokkal, azokkal nem lehet ellentétes.

A központi jogalkotás ütemét és mennyiségét a helyi jogalkotás – mivel nem működnek több főből álló jogi irodák – nem tudja naprakészen követni.

A hiányosságok a napi munka során kerülnek elő. Ez történt, amikor közterület engedély nélküli használatával kapcsolatos ügyben kellett eljárni.

Az önkormányzat hatályos rendelete az alábbi módosításokat igényli:

a preambulumot szinkronba kell hozni az Alaptörvénnyel, a rendelet többi részét az új hulladékról szóló 2012.CLXXXV. törvénnyel , a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvénnyel, hogy a Hivatal a napi munkája során tudja alkalmazni.

Kérem, a Tisztelt Képviselő-testületet tekintse át a mellékelt táblázatba foglalt módosításokat, és ezek alapján a szükséges módosításokat fogadja el.

Tápiógyörgye, 2015. május 18.

Varró István

polgármester